kardosdrur/scandi-wiki huggingface dataset:
Sveriges landsdele

Sverige er inddelt i tre landsdele: Götaland (den sydlige del af landet), Svealand (den midterste del) og Norrland (den nordlige del).

Landsdelene er geografiske grupperinger af landskaberne, men de udfylder ikke nogen administrativ funktion. De er heller ikke, i modsætning til de ligeledes ikke-administrative landskaper, blevet tildelt noget heraldisk våben eller andre symboler. Den mest almindelige anvendelse af disse landsdele er sandsynligvis i vejrudsigter.

Landsdelenes navne indgår i navne på nogle andre distriktsinddelinger af landet. F.eks. er Mellersta Norrland og Övre Norrland betegnelser for to såkaldte rigsområder, som anvendes i statistiske sammenhænge.

Geografiske data 
Nedenstående tabel viser den gruppering af landskaberne, som har været almindeligt vedtaget de seneste århundreder.

Historie 
Landsdelernes sammensætning har varieret gennem historien, fortrinsvis på grund af Sveriges ydre grænser har ændret sig. De sydlige landskaber Blekinge og Skåne samt Bohuslän i vest blev overført til Sverige i forbindelse med Freden i Roskilde i 1658, og de kom derefter til at indgå i Götaland, ligesom de ved Freden i Brömsebro i 1645 vundne landskaber Halland og Gotland. Samme år blev også Härjedalen og Jämtland indlemmet, og de er siden da blevet medregnet som en del af Norrland.

Indtil 1658 var Skåne, Halland og Blekinge en del af Danmark og regnedes sammen med Bornholm som den danske landsdel Skåneland, eller Skånelænderne.

Indtil 1809 var Finland en del af Sverige og medregnedes da som en fjerde landsdel. Tidligere medregnedes de nordlige dele af Finland til Norrland og de sydlige som en selvstændig landsdel med navnet Österland. Dette navn forsvandt imidlertid tidligt, sandsynligvis allerede under Kalmarunionen. Visse landskaber, f.eks. Gästrikland, har gennem tiden skiftet tilhørsforhold fra en landsdel til en anden. Men disse ændringer er ikke sket som følge af centrale beslutninger, men er udviklet gradvist over tid.

Kilder / eksterne henvisninger 
 Statistiska Centralbyrån - Befolkningsstatistik - Folkmängd i landskapen den 31 december 2011 

Landsdele
Landsdele
Frederik Lunning

Frederik Lunning (født 21. december 1881 i Grenaa, død 31. august 1952 i Mahopac, New York) var en dansk forretningsmand, der ejede agenturet for Georg Jensen i USA.

Lunning blev udlært hos en boghandler i Vejle og var fra 1909-1919 bog- og kunsthandler i Odense, hvor han havde udsalg for Georg Jensen Sølvsmedie. Han blev derefter ansat som leder af Georg Jensens forretning i Bredgade i København og arrangerede blandt andet en større udstilling af produkterne i Kunsthal Charlottenborg. I 1922 blev han sendt til USA for at reorganisere virksomhedens salg der, og oprettede Georg Jensen Inc., der fik monopol på salget af sølvvarerne i USA i 99 år frem. I 1924 åbnede han en butik på 57th Street i New York City, og i 1935 flyttede han til 5th Avenue. Efterhånden havde Georg Jensen Inc. 140 forhandlere, og Lunning havde udvidet med eneforhandling af Kay Bojesens trælegetøj og repræsentation for Den Kongelige Porcelænsfabrik. I 1939 deltog han i verdensudstillingen. Året forinden blev han medlem af Rebildkomiteen. I 1951 blev Lunningprisen indstiftet.

Sønnen Just Lunning (1910 – 1965) overtog forretningen, da faderen i sine sidste år ramtes af sygdom. Under hans ledelse udbygges forretningen betragteligt.

Frederik Lunning er begravet i Grenaa.

Kilde 
 Dansk Biografisk Leksikon 

Personer fra Grenaa
Erhvervsfolk fra Danmark
Dansk-amerikanere
Fritz Busch

Fritz Busch (født 13. marts 1890, død 14. september 1951) var en tysk dirigent med stor betydning for dansk musikliv. Hans erindringer "Aus dem Leben eines Musikers" ("Af en musikers liv", Jespersen og Pios Forlag, 1961) giver et indtagende billede af en stor kunstners liv i en farlig tid og forklarer den velvilje danskerne følte for Busch.

Eksterne henvisninger 

Dirigenter fra Tyskland
C.O. Rimestad

Christian Olsen Rimestad (16. december 1848 i København – 29. januar 1915), var en dansk jernbanemand, søn af redaktør C.V. Rimestad, far til direktør H.T. Rimestad.

Rimestad blev student fra Borgerdydskolen på Christianshavn 1866 og cand. jur. 1874. Han blev fuldmægtig ved de jydsk-fyenske jærnbaners sekretariat 1876; chef for statsbanernes sekretariat 1881, for tarifkontoret 1885; kommiteret ved Statsbanedriften 1897, direktør for Statsbanernes regnskabsafdeling 1904. 

Rimestad sat i bestyrelsen for Arbejderforeningen af 1860 og var kasserer for Det kongelige nordiske Oldskrift-Selskab. Han var kommandør af Dannebrog af 2. grad og indehavde desuden italienske Kroneorden, mecklenborgske Griforden, norske Sankt Olafs Orden, preussiske Kroneorden og svenske Vasaorden.

Kilder

Eksterne henvisninger 
 

 
 

Ansatte i DSB
Danskere i 1800-tallet
Danskere i 1900-tallet
Personer fra København
Kommandører af Dannebrog
Riddere af Sankt Olavs Orden
Riddere af Vasaordenen
C.O.
Figurmaleri

Figurmaleri er den form for billedkunst, hvor kunstneren benytter en levende model som genstand for en to-dimensionel kunstværk, som skabes ved hjælp af maling og lærred. Den levende model kan enten være nøgen, delvist eller fuldt påklædt, og maleriet er en repræsentation af hele modellens krop. Det er en analogi i de fleste henseender til figurtegning, der sædvanligvis udføres i farvekridt, blæk, blyant, akvarel eller mixed media på papir.

Til de klassiske figurmalere hører Caravaggio, Peter Paul Rubens, Diego Velázquez, Goya, Édouard Manet og Edgar Degas, blandt de nutidige figurmalere kan nævnes Lucian Freud, R.B. Kitaj, Mark Tansey og Eric Fischl og af danske figurmalere er Julius Exner, Harald Giersing, Wilhelm Marstrand og Vilhelm Lundstrøm.

Media 

Figurmalerier af findes i mange medier som olie, akvarel, pastel og digitalt.

En populær teknik er anvendelsen af acrylmaling på grund af den korte tørretid. Kunstneren kan modificere (overmale) og kan hurtigere frembringe resultater, der ligner vandfarve eller olie. Det er ideelt til figurmaleri, da det kræver mindre tid med modellen og reducerer afhængigheden af foto eller tegnet reference.

Blæk er et andet populær medie. Kunstneren vil ofte begynde med en grafitblyant for at tegne eller skitsere modellen og så færdiggøre linjerne med pen eller pensel i permanent blæk. Når blækket fortyndes med vand, frembringer det diskrete gradueringer, en teknik kendt som blækvask. Når blækket er tørret, kan kunstneren slette blyantstregerne, eller lade dem på være hvis den mørkere farve gør dem næsten usynlige.

Se også 
 Arkitekturmaleri
 Blomstermaleri
 Dyremaleri
 Genremaleri
 Historiemaleri
 Landskabsmaleri
 Maleriets historie
 Marinemaleri
 Portrætmaleri
 Slagmaleri
 Stilleben
 Vedutmaleri

Maleri
Deseret-alfabetet

Deseret alfabetet (Deseret: 𐐔𐐯𐑅𐐨𐑉𐐯𐐻 eller 𐐔𐐯𐑆𐐲𐑉𐐯𐐻) var et alternativt alfabet til det engelske sprog, som blev udviklet under Mormonkirkens anden profet, Brigham Youngs vejledning omkring 1854. Youngs havde planlagt at skriftsproget, som skulle være mere fonetisk passende til engelsk, skulle afløse det latinske alfabet. Grunden var, at engelsk var svært at lære at læse, og da der kom mange nye mormoner fra ikke-engelsktalende lande til Utah, ville han sætte skub i deres indlæring af engelsk. Han mente også engelsktalende børn brugte for meget tid på at lære at læse, og han mente det nye skriftsprog ville gøre det nemmere. 
Alfabetet blev aldrig populært, især fordi det var dyrt at omstille til det nye skriftsprog, der kendes kun til 4 bøger, som blev trykt med deseret alfabetet, den ene var Mormons Bog. Udover disse bøger blev der også præget mønter med det nye alfabet.

Alfabetet

Eksterne henvisninger
 Historien om alfabetet 
 Kritisk vurdering af Brigham Youngs engagement i skabelsen af et nyt alfabet 

Alfabeter
Jesu Kristi Kirke af Sidste Dages Hellige
Sao Vang Lufthavn

Sao Vang Lufthavn (IATA:VV01, ICAO:?) ligger på Thanh Hoa, province Thanh Hoa, Vietnam.

Lufthavnen er 45 km fra centrum. Den blev bygget af franske kolonister i 1960. I Vietnam krigen, var det en luftbase.

Terminaler 
Der er to daglige afgange:

Kilder 

Lufthavne i Vietnam
Until the End of Time (sang af Tupac Shakur)

"Until the End of Time" er en posthum single fra 2001, fra 2Pac's album af samme navn. Sangen var en stor succes fra udgivelsen, og endte med 3x Platin. Sangen er featuring R.L. fra R&B-gruppen Next. En alternativ version af sangen er med Mr. Mister's som forsanger, og bassisten Richard Page som vokalist. Musikvideoen til sangen indeholder en samling af uudgivne optagelser af Shakur. Sangen toppede som nr. 52 på Billboard Hot 100. Sangens beat kommer fra Mr. Mister's populære sang "Broken Wings", fra 1985.

Trackliste 
 "Until the End of Time"  — 4:26
 "Thug N U, Thug N Me" (remix) — 4:11
 Baby Don’t Cry (Keep Ya Head Up II) — 4:22
 "Until the End of Time" – CD-ROM video

Hitlister

Kilder og eksterne henvisninger 

 "Until the End of Time" på YouTube 

Sange udgivet posthumt
Tupac Shakur-sange
Sange fra 2001
Claus von Bülow

Claus von Bülow (født Claus Cecil Borberg 11. august 1926 i København, død 25. maj 2019 i London) var en britisk person med danske og tyske forældre. Han var tiltalt for forsøg på drab på sin daværende ægtefælle Sunny von Bülow (født Martha Sharp Crawford, 1931-2008) ved at give hende en overdosis insulin i 1980. Han blev i første omgang kendt skyldig i drab, men blev i efterfølgende retssager frikendt.

Claus von Bülow var søn af den danske forfatter Svend Borberg. Moderen Jonna var af en gammel dansk-tysk adelsslægt Bülow, oprindeligt fra Mecklenburg i Tyskland, og datter af tidligere justitsminister Frits Bülow. Faderen Svend Borberg blev efter krigen anset for værnemager, hvorfor Claus von Bülow valgte sin moders efternavn.

Von Bülow fik eksamen fra Trinity College i Cambridge i England og arbejdede som personlig assistent for J. Paul Getty efter at have læst jura i London i 1950'erne. Von Bülow fortsatte med at arbejde for Getty indtil 1968 og arbejdede herefter som konsulent i olieindustrien. Den 6. juni 1966 blev han gift med Martha Sharp (″Sunny″) Crawford, der tidligere havde været gift med fyrst Alfred Auersperg (1936–1992). Sunny havde en søn og en datter fra dette ægteskab og fik med Claus von Bülow i 1967 datteren Cosima Iona von Bülow.

Retssagerne i 1980'erne vedrørende påstået drabsforsøg på hustruen opnåede betydelig mediedækning. Dramaet blev filmatiseret i Frikendt? (originaltitel Reversal of Fortune) med stjerneskuespillerne Glenn Close og Jeremy Irons i hovedrollerne som Sunny og Claus von Bülow.

Noter

Eksterne links 
 CrimeLibrary.com — The Claus von Bülow Case 
 Harvard Law School Forum — Von Bülow Recounts Trial Experiences

Personer fra København
Allied Air Cargo Fly DHV-3

Allied Air Flight 111-styrtet fandt sted lørdag den, 2. juni, 2012 kl. 19:15 lokal tid  på Kotoka International Airport i Accra, Ghana. Et Boeing 727-fragtfly drevet af Allied Air overskred landingsbanen ved landing, brød igennem et hegn, og ramte en kørende overfyldt minibus. Alle 4 besætningsmedlemmer ombord på flyet overlevede, mens alle 11 personer i bussen blev dræbt, inklusiv en cyklist. Flere andre skader på jorden blev også rapporteret. Der var regn og dårlig sigtbarhed i Accra, da flyet styrtede ned. Årsagen til ulykken er ukendt. Dette var den blodigste flyulykke i ghanas historie. Flyet var registreret som 5N-BJN 

Den ghanesiske regering meddelte at der ville, blive nedsat en undersøgelseskomision.

Kilder 

Flyulykker og -hændelser i 2012
Flyulykker og -hændelser i Ghana
Homs (provins)

Homs (arabisk: حمص, translitteration: Hims) er en provins i det centrale Syrien. Mod vest grænser provinsen op mod Libanon, mens provinsen grænser op mod Irak og Jordan i sydøst. Målt i areal er provinsen den største i Syrien. 

Homs er hovedby.

Syriens provinser
Homs
Aleppo (provins)

Aleppo (arabisk: حلب, Halab) er en provins i det nordlige Syrien. Provinsen grænser op til Tyrkiet. Provinsen har næsten fem millioner indbyggere og er målt i folketal Syriens største provins. Provinsen dækker 10 procent af landets areal og er hjemsted for 23 procent af befolkningen.

Aleppo er hovedby i provinsen.

Eksterne henvisninger
The Combination 1898-99

The Combination 1898–99 var den niende sæson af den engelske fodboldliga The Combination. Ligaen havde deltagelse af femten hold, der spillede en dobbeltturnering alle-mod-alle. Turneringen blev vundet af Evertons reservehold, som dermed vandt ligaen for syvende gang.

Kilder / eksterne henvisninger 
 RSSSF – The Combination

Noter 

Sæsoner i The Combination
Fodbold i 1898
Fodbold i 1899
Syngende løvgræshoppe

Syngende løvgræshoppe (Tettigonia cantans) er en stor løvgræshoppe. Den har samme farve og størrelse som stor grøn løvgræshoppe (Tettigonia viridissima). De to arter kendes fra hinanden på vingernes form, der hos den syngende løvgræshoppe er meget brede og kun strækker sig lidt ud over bagkropsspidsen. Hos stor grøn løvgræshoppe er vingerne meget lange og smalle. Hunnernes læggebrodsform kan også bruges. Hos syngende løvgræshoppe er læggebroden helt lige, hos stor grøn løvgræshoppe er den svagt nedadkrummet. Vingeformen på nymferne (de unge græshopper) er også forskellig på de to arter.

Forekomst 
Syngende løvgræshoppe holder til i træer, buske og høje urter i fugtige områder. I Danmark er den sjælden, og findes på Vestfyn, omkring Vejle Fjord især nordsiden, omkring Åbenrå og i nærheden af Aarhus.

Udvikling 
Nymferne kommer frem sidst i april og i maj, og de bliver voksne i juli. De forsvinder igen i oktober. Sangen er meget høj og høres især eftermiddag, aften og nat. Æggene lægges i jorden, og de klækker først efter to overvintringer, nogle gange flere.

Kilder og eksterne henvisninger 
 Knud Th. Holst. Danmarks Fauna. Ørentviste, Kakerlakker og Græshopper. G.E.C. Gads Forlag, København 1970.
Løvgræshopper
Rørmundede fisk

Rørmundede fisk  (Syngnathiformes) er en orden i klassen benfisk. De adskiller sig i udseende meget fra andre fiskearter. De har oftest en langstrakt krop og ben-plader i huden. Alle arter mangler tænder, og de har en rørformet mund, der kan suge føden op. En af de mere kendte typer fisk i ordenen er søheste og trompetfisk.

Vissa zoologer rubricerer gruppen som en underorden til klassen strålefinnede fisk. Gruppen har i så fald det videnskabelige navn Syngnathoidei.

Systematik 
Ordenen består, afhængig af taksonomien af 5 til 7 familjer.

 Pegasidae
 Solenostomidae
 Nålefisk-familien (Syngnathidae)
 Trompetfisk (Aulostomidae)
 Fistulariidae
 Macroamphosidae
 Centriscidae

Kilder 
 Joseph S. Nelson, Fishes of the World, John Wiley & Sons, 2006, 
 Rudie H. Kuiter: Seepferdchen, Seenadeln, Fetzenfische und ihre Verwandten, 2001, Verlag Eugen Ulmer, Stuttgart,

Eksterne links 

 FishBase

 
Benfisk
Lancashire Combination 1895-96

Lancashire Combination 1895–96 var den femte sæson af den engelske fodboldliga Lancashire Combination. Ligaen havde deltagelse af femten hold, der spillede en dobbeltturnering alle-mod-alle. Turneringen blev vundet af Preston North End FC's reservehold, som dermed vandt ligaen for første gang.

Kilder / eksterne henvisninger 
 RSSSF – Lancaster Combination

Noter 

Sæsoner i Lancashire Combination
Fodbold i 1895
Fodbold i 1896
Lancashire Combination 1896-97

Lancashire Combination 1896–97 var den sjette sæson af den engelske fodboldliga Lancashire Combination. Ligaen havde deltagelse af femten hold, der spillede en dobbeltturnering alle-mod-alle. Turneringen blev vundet af Liverpool FC's reservehold, som dermed vandt ligaen for første gang.

Kilder / eksterne henvisninger 
 RSSSF – Lancaster Combination

Noter 

Sæsoner i Lancashire Combination
Fodbold i 1896
Fodbold i 1897
Rudimental

Rudimental er en kvartet fra London bestående af en række sangskrivere og producere. Gruppen fik sit gennembrud med med singlen "Not giving in", hvor sangeren John Newman medvirkede. Nummeret var ligeledes P3s Uundgåelige i uge 23, 2012.

Diskografi

Studiealbummer 
 Home (2013)
 We the Generation (2015)

Singler 
 Deep in the Valley (2011)
 Speeding (2011)
 Spoons (2012)
 Feel the Love (2012)
 Not Giving In (2012)
 Waiting All Night (2013)
 Right Here (2013)
 Free (2013)
 Powerless (2014)
 Bloodstream (2015)
 Never Let You Go (2015)
 I Will for Love (2015)
 Lay It All on Me (2015)
 Common Emotion (2016)
 These days (2018)

Eksterne henvisninger 

 
 

Musikgrupper fra England
Musikgrupper fra 2010
Ikano Bank

Ikano Bank er en internetbaseret bank, der blev startet af Ingvar Kamprad (grundlæggeren af IKEA) i 1995 og stadig er ejet af Kamprad-familien. 

Ikano Bank har hovedkontor i Sverige og findes i en række andre europæiske lande. 

I Danmark driver Ikano Bank forretning inden for områderne forbrugslån, opsparing, kreditkort, leasing og salgsfinansiering. 

Blandt Ikano Banks samarbejdspartnere i Danmark er IKEA, Magasin, H&M, Harald Nyborg, jem & fix, Toys "R" Us og BR. 

Ikano Bank er et datterselskab til den af Kamprad-familen ejede Ikano-koncern fra Luxembourg.

Eksterne henvisninger
 Ikano Banks hjemmeside

Banker i Danmark
IKEA
Banker fra Sverige
Etableret i 1995
Lancashire Combination 1897-98

Lancashire Combination 1897–98 var den syvende sæson af den engelske fodboldliga Lancashire Combination. Ligaen havde deltagelse af seksten hold, der spillede en dobbeltturnering alle-mod-alle. Turneringen blev vundet af Preston North End FC's reservehold, som dermed vandt ligaen for anden gang.

Kilder / eksterne henvisninger 
 RSSSF – Lancaster Combination

Noter 

Sæsoner i Lancashire Combination
Fodbold i 1897
Fodbold i 1898
Lancashire Combination 1898-99

Lancashire Combination 1898–99 var den ottende sæson af den engelske fodboldliga Lancashire Combination. Ligaen havde deltagelse af femten hold, der spillede en dobbeltturnering alle-mod-alle. Turneringen blev vundet af Preston North End FC's reservehold, som dermed vandt ligaen for tredje gang.

Kilder / eksterne henvisninger 
 RSSSF – Lancaster Combination

Noter 

Sæsoner i Lancashire Combination
Fodbold i 1898
Fodbold i 1899
Lancashire League 1895-96

Lancashire League 1895–96 var den syvende sæson af den engelske fodboldliga Lancashire League. Ligaen havde deltagelse af 16 hold, der spillede en dobbeltturnering alle-mod-alle. Turneringen blev vundet af FC Nelson, som vandt ligaen for første gang.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1895
Fodbold i 1896
Lancashire League 1896-97

Lancashire League 1896–97 var den ottende sæson af den engelske fodboldliga Lancashire League. Ligaen havde deltagelse af 15 hold, der spillede en dobbeltturnering alle-mod-alle. Turneringen blev vundet af Chorley FC, som dermed vandt ligaen for første gang.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1896
Fodbold i 1897
Lancashire League 1897-98

Lancashire League 1897–98 var den niende sæson af den engelske fodboldliga Lancashire League. Ligaen havde deltagelse af 17 hold, der spillede en dobbeltturnering alle-mod-alle. Turneringen blev vundet af New Brighton Tower FC, som i sin første sæson i ligaen vandt mesterskabet. New Brighton Tower FC blev efter sæsonen valgt som nyt hold i The Football League.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1897
Fodbold i 1898
Lancashire League 1898-99

Lancashire League 1898–99 var den tiende sæson af den engelske fodboldliga Lancashire League. Ligaen havde deltagelse af 14 hold, der spillede en dobbeltturnering alle-mod-alle. Turneringen blev vundet af Chorley FC, som dermed vandt ligaen for anden gang – første gang var i sæsonen 1896-97.

Kilder / eksterne henvisninger 
 RSSSF – England – Lancashire League

Noter 

Sæsoner i Lancashire League
Fodbold i 1898
Fodbold i 1899
Ballon d'Alsace

Ballon d'Alsace er et bjerg på grænsen mellem Alsace, Lorraine og Franche-Comté. Fra toppen kan man se Vogeserne, Rhindalen og Schwarzwald. Bjergets top er beliggende i 1.247 m.o.h og har en primærfaktor på 211 meter. En vej passerer nær toppen i en højde af 1.173 m.o.h.

Galleri

Ballon d'Alsace i Tour d'France 
Ballon d'Alsace er kendt for at have haft den første officielle bjergetape i Tour de France. Det skete den 10. juli 1905, hvor etapen blev vundet af René Pottier.  Præcis hundrede år efter den første etape på bjerget blev niende etape af Tour de France 2005 afviklet også på Ballon d'Or. Etapen i 2005 blev vundet af den danske cykelrytter Michael Rasmussen, der kom først over stigningen på bjerget.

Kildehenvisninger

Eksterne henvisninger 

Profil på climbbybike.com
les-mille-etangs.com Beskrivelse med billeder  

Bjerge i Frankrig
Alsace
Bjergpas i Frankrig
Tour de France-stigninger
Veikkausliiga 2011

Veikkausliiga 2011-12  var den 80. udgave af det finske mesterskab i fodbold. Turneringen blev  afviklet  fra den 2 maj, 2011 og blev afsluttet den 29 oktober, 2012.

HJK Helsinki vandt deres 24. finske mesterskab.

Tabel

Statistik
Pr. 29. oktober, 2011.

Målscorer
Kilde: veikkausliiga.com

Assister
Kilde: veikkausliiga.com  

Fodbold i 2011
Fodbold i Finland
Virslīga 2011

Virslīga 2011 var den 20. udgave af det lettiske mesterskab i fodbold. Turneringen blev afviklet fra den 15 april, 2011 og blev afsluttet den 5 november, 2011.

FK Ventspils vandt deres 4. lettiske mesterskab.

Tabel

Målscorer
Kilde: LMT Virslīga 2011 

Fodbold i 2011
Fodbold i Letland
Burn It

"Burn It" er en single udgivet i 2010 af det danske elektro-rock-band Carpark North.
I den officielle musikvideo medvirker den dansk-albanske skuespiller, Rudi Køhnke.

Singler fra 2010
Carpark North
Slagelse Fægteklub

Slagelse Fægteklub blev etableret ved stiftende generalforsamling i december 2009 på initiativ af 4 stiftere og er optaget i Dansk Fægte-Forbund i februar 2010. Der fægtes udelukkende med kårde i Slagelse Fægteklub.
Der trænes hver mandag og onsdag fra 18:30 til 20:00. Man kan som nybegynder i klubben låne fægteudstyr og komme for at træne.

Eksterne henvisninger 
 Klubbens officielle hjemmeside

Fægtning i Danmark
Fægteklub
Sportsklubber i Danmark